Masino Group

Masino Group on suomalainen teknistä kauppaa harjoittava, suomalaista teollisuutta ja tuotantoa palveleva perheyritys, jonka toiminta alkoi vuonna 1958.  Masino Groupin pääasialliset asiakasryhmät ovat teollisuus ja rakentaminen. Masino Group myy teknisiä tuotteita, ja sillä on omaa tuotantoa ja loppukokoonpanoa. Lisäksi osa tuotteista valmistetaan sopimusvalmistajilla. 
Konsernin pääkonttori sijaitsee Vantaalla ja muut toimipisteet sijaitsevat Turussa, Ylöjärvellä ja Tampereella. 
Masino Groupiin kuuluu emoyhtiö Masino Group Oy ja kuusi liiketoimintatytäryhtiötä, jotka palvelevat eri teollisuusaloja yksilöidyillä tuotesektoreillaan. 

Henkilökunnan määrä on n. 150 ja liikevaihto n. 60 miljoonaa euroa.

Tuotealueet ja yritykset 

 
 Voimansiirtotekniikka, teollisuushuolto ja pumput – Masino Oy
 Hydrauliikka ja suodatustekniikka – Masino Hydraulics Oy
 Kierre- ja liitostekniikka ja pultti- ja pistehitsaus – Masino Fastening Oy
 Juotostekniikka ja metallit – Masino Fastening Oy
 Hitsaustekniikka – Masino Welding Oy
 Putkistotuotteet – Masino Industry Oy
 Putkistotuotteiden valmistus – Masino Industry Oy
 LVI- ja rakennusalan kiinnitys- ja asennustarvikkeet – Sejo Oy

Sejo Oy 

Sejo Oy toimittaa LVI-putkikannakkeita ja niihin liittyviä kiinnitys- ja asennustarvikkeita teollisuuden tarpeisiin, talonrakennukseen ja saneerauskohteisiin. Sejon noutomyymälät sijaitsevat Vantaalla, Turussa ja Tampereella. 

Sejotek Oy perustettiin Helsingissä vuonna 1980 ja se on kuulunut Masino Group –konserniin vuodesta 1993 lähtien.
Sejotek Oy:n nimi muutettiin vuonna 2013 Sejo Oy:ksi.

Sejo Oy:n tuotteet ja palvelut 
 Putki- ja ilmastointikannakkeet
 Kiinnitystarvikkeet
 Kiskoasennusjärjestelmät
 Putkivarusteet ja värinänvaimentimet
 Ruuvit, pultit ja mutterit
 Sähkö- ja käsityökalut
 Asennusnostimet
 Konttipalvelut

Historia 

Oiva Pietarinen perusti 13.6.1958 Masino-nimisen avoimen yhtiön. Masinosta tuli osakeyhtiö vuonna 1976.
Vantaan Tuupakassa sijaitseva nykyinen pääkonttori valmistui vuonna 2002. 
Oiva Pietarisen poika, Jarmo Pietarinen nimitettiin toimitusjohtajaksi vuonna 1988. Tällöin myös omistus siirtyi seuraavalle sukupolvelle.

Lähteet

Aiheesta muualla 
 Masino Groupin kotisivut

Suomalaiset perheyritykset
Suomalaiset tukkukaupat